**De la plecarea ta**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-aș fi lăsat un nume printre altele,

În cuprinsul

de unde îmi aleg măștile,

de nu te-ai fi încuiat

să-ți veghezi rezistența

în fiecare amintire

din care încerc să te fur,

în fiecare mâine

din care încerc să te pierd.

Fără să-mi tulburi mistificarea

sporeresti hățișul ,

prin care-mi port insomnia,

și fiecare ieri își crește șerpii

În inima sufocată de întrebări.

Cum aș putea să-mpiedic hamada

să nu-și răsară colții

de la plecarea ta?